| Medaljeoversikt |
| --- |
| Friidrett: |
| Konkurrerte for Kypros’ flagg Kypros |
| Friidrett Balkanmesterskapet i friidrett |
| Gull | Pitesti 2016 |  2,23 |
| Friidrett Balkanmesterskapet i friidrett innendørs |
| Sølv | Istanbul 2018 |  2,18 |
| Gull | Beograd 2017 |  2,25 |
| Gull | Istanbul 2016 |  2,20 |
| Friidrett Det europeiske småstatsmesterskapet i friidrett |
| Gull | Marsa 2016 |  2,16 |
| Friidrett Lag-EM i friidrett (Second League) |
| Gull | Tel Aviv 2017 |  2,21 |
| Sølv | Stara Zagora 2015 |  2,15 |
| Friidrett Lag-EM i friidrett (Third League) |
| Sølv | Tbilisi 2014 |  2,14 |
| Friidrett De europeiske småstatslekene |
| Gull | Serravalle 2017 |  2,21 |
| Gull | Reykjavík 2015 |  2,18 |
| Gull | San Marino 2013 |  2,12 |
| Friidrett U23-middelhavsmesterskapet i friidrett |
| Gull | Aubagne 2014 |  2,18 |

**Vasilios Konstantinou** (gresk: Βασίλειος Κωνσταντίνου, født 13. september 1992) er en sveitsiskfødt kypriotisk friidrettsutøver som konkurrerer i høydehopp. Han har flere gullmedaljer fra Balkanmesterskapet i friidrett og De europeiske småstatslekene.

Idrettskarriere
---------------

### 2009-2010

Konstantinou deltok i Ungdoms-VM i friidrett 2009 i Italia, der han satte personlig rekord i kvalifiseringsrunden, med 2,07 meter, som var 15. beste resultat, men han nådde ikke finalen. Han deltok i European Youth Summer Olympic Festival 2009, og kom der på sjuendeplass i finalen, med 2,04 meter.

I Junior-VM i friidrett 2010 hoppet han 2,05 i kvalifiseringsrunden, som ga 14.-plass i kvalifiseringsgruppe A, og han gikk ikke til finalen.

Han konkurrerte ikke i 2011 og 2012. 

### 2013

Han vant høydehopp under De europeiske småstatslekene 2013, med 2,12 meter. Kypros deltok i Second League under Lag-EM i friidrett 2013, og Konstantinou kom der på sjetteplass. Han satte personlig rekord med 2,17 i kvalifiseringsrunden under U23-EM i friidrett 2013, som var 15. beste resultat, og han gikk dermed ikke videre til finalerunden. I september deltok han i Militær-EM i friidrett i Warendorf, og kom der på fjerdeplass.

### 2014

I innendørssesongen 2014 kom han på andreplass i det greske mesterskapet innendørs 2014, og han kom på femteplass i Balkanmesterskapet i friidrett innendørs 2014.

Han vant høydehopp under U23-middelhavsmesterskapet i friidrett 2014, og kom på andreplass i Lag-EM i friidrett 2014, der Kypros deltok i Third League. I Samveldelekene 2014 fikk han 17. beste resultat i kvalifiseringsrunden, og hoppet ikke i finalen. 

### 2015

Han deltok i Det europeiske småstatsmesterskapet i friidrett 2015, og vant der høydehopp med 2,18 meter. I Lag-EM i friidrett 2015 (Second League) fikk han bronse, bak Janick Klausen fra Danmark og Péter Bakosi fra Ungarn. Han fikk bronse i det greske mesterskapet utendørs, og kom på sjetteplass i Balkanmesterskapet i friidrett 2015.

### 2016

Konstantinou satte personlig rekord innendørs med 2,28 meter i februar, og han vant Balkanmesterskapet i friidrett innendørs 2016, der han hoppet 2,20 meter. 

Han vant høydehopp under Det europeiske småstatsmesterskapet i friidrett 2016, 6 cm foran Matteo Mosconi fra San Marino. En uke senere fikk han sølv i det kypriotiske mesterskapet i friidrett, som ble arrangert i Lefkosia. I Balkanmesterskapet i friidrett 2016 vant han høydehopp. 

Han deltok i EM i friidrett 2016, og satte der ny personlig rekord i kvalifiseringen med 2,25 meter. I finalen hoppet han 2,24 meter, og kom på sjetteplass. 

### 2017

I februar vant han høydehopp under Balkanmesterskapet i friidrett innendørs 2017. I EM i friidrett innendørs 2017 fikk han niende beste resultat i kvalifiseringsrunden, men kun åtte utøvere gikk videre til finalerunden. 

Utendørs vant han høydehopp under de europeiske småstatslekene 2017. Han vant høydehopp i det kypriotiske mesterskapet i juni, og representerte Kypros i Lag-EM i friidrett 2017 (Second League), der han vant høydehopp. 

### 2018

I det greske mesterskapet i friidrett innendørs kom på andreplass med 2,15 meter. Han kom på delt andreplass i høydehopp under Balkanmesterskapet i friidrett innendørs 2018, bak Konstantinos Baniotis. 

Han deltok i Samveldelekene 2018, men greide bare 2,10 meter i kvalifiseringsrunden, og nådde dermed ikke finalen. Han kom på ellevteplass i Golden Spike i Ostrava, og kom på fjerdeplass i Middelhavslekene 2018. Han kom på andreplass i det greske mesterskapet utendørs, og fjerdeplass i Balkanmesterskapet i friidrett 2018. 

Han representerer Kypros under EM i friidrett 2018.

Referanser
----------

1. ↑   World Athletics Database, World Athletics utøver-ID 249452[Hentet fra Wikidata]
2. ↑  HJAH - *EUYG 2009*, besøkt 7. august 2018.
3. ↑  IAAF - *13th IAAF World Junior Championships*, besøkt 7. august 2018.
4. ↑  European Athletics - *European Athletics U23 Championships - Tampere 2013*, besøkt 7. august 2018.
5. 1 2  IAAF - *Vasilios Konstantinou*, besøkt 7. august 2018.
6. ↑  Balkan Athletics - *High jump men*, besøkt 7. august 2018.

Eksterne lenker
---------------

* (en) Vasilios Konstantinou – World Athletics Rediger på Wikidata
* (en) Profil hos European Athletics